钦定古今图书集成/方舆汇编/边裔典/第124卷 > 后晋
## 钦定古今图书集成/方舆汇编/边裔典/第124卷 > 后晋

### 高祖天福 年幽州以北地入契丹东西奚皆为契丹所并

按《五代史·晋高祖本纪》，不载。按《奚本传》，晋高祖入
立，割幽州雁门以北入于契丹。是时绍威与逐不鲁
皆已死，耶律德光巳立晋北归，拽刺迎谒马前，德光
曰：“非尔罪也，负我者扫刺与逐不鲁尔。”乃发其墓，粉
其骨而飏之。后德光灭晋，拽刺常以兵从，其后不复
见于中国，自去诸徙妫州，自别为西奚，而东奚在琵
琶川者，亦为契丹所并，不复能自见云。